ย้ำให้สมาชิกสหกรณ์ ขับเคลื่อนงานตามเป้าหมาย เพื่อความมั่นคงในอาชีพ ผลิตสินค้าที่ดีมีคุณภาพ รายได้เพิ่มขึ้น
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์  ตรวจเยี่ยมและรับฟังการดำเนินของสหกรณ์วัดจันทร์ เพื่อรับทราบปัญหาอุปสรรคต่างๆที่สหกรณ์วัดจันทร์ จังหวัดพิษณุโลก สำหรับสหกรณ์ดังกล่าวปัจจุบันมีสมาชิก รวมทั้งสิ้น 7,327 คน และได้ดำเนินธุรกิจเพื่อให้บริการแก่สมาชิกมาอย่างยาวนานและต่อเนื่อง เพื่อให้สมาชิกมีวิถีชีวิตความเป็นอยู่ที่ดีขึ้น โดยมีรูปแบบธุรกิจที่ให้บริการสมาชิก อาทิ ธุรกิจสินเชื่อ /ธุรกิจจัดหาสินค้ามาจำหน่ายให้กับสมาชิก /ธุรกิจรวบรวมข้าวเปลือก และธุรกิจแปรรูป (น้ำดื่ม) โดยแต่ละธุรกิจเป็นการบริการเพื่อตอบสนองความต้องการของสมาชิกสหกรณ์  พร้อมส่งเสริม  สนับสนุนและช่วยเหลือสมาชิก  ตั้งแต่ต้นน้ำ กลางน้ำและปลายน้ำ รัฐมนตรีช่วยว่าการกระทรวงเกษตรและสหกรณ์ ขอให้ช่วยกันขับเคลื่อนงานเพื่อให้สมาชิกสหกรณ์มีความเป็นอยู่ที่ดีขึ้น มีรายได้เพิ่มขึ้นและมีความมั่นคงในอาชีพผลิตสินค้าที่ดีมีคุณภาพ เพิ่มมูลค่าผลผลิตให้กับสมาชิกสหกรณ์และนำไปสู่การพึ่งพาตนเองของเกษตรกรและการช่วยเหลือกันในหมู่สมาชิกสหกรณ์ ที่ยกระดับรายได้และความเป็นอยู่ของเกษตรกรให้ดี